Aika 27.02.2012 klo 9-11

Paikka Turun kaupunginkirjasto, Iso neuvottelutila, Hallinto 3. krs

Läsnä Näätsaari Inkeri, puh.joht. Turun kaupunginkirjasto

Koskinen Kaarina, siht. Turun kaupunginkirjasto

Inkinen Päivi Sauvon kunnankirjasto

Kulmala Viktoria Mynämäen kunnankirjasto

Kähärä Pirkko Uudenkaupungin kaupunginkirjasto

Maunu Ulla-Maija Turun kaupunginkirjasto

Salo Tiina Raision kaupunginkirjasto

Tuomi Tarja Naantalin kaupunginkirjasto

Asiantuntijat Kettula Päivi Liedon kunnankirjasto (kohdat 12-13)

Koskivaara Nina Turun kaupunginkirjasto

Lehtonen Pirjo-Riitta Turun kaupunginkirjasto (kohdat 3-6)

**A. PÄÄTETTÄVÄT ASIAT**

1. Kokouksen avaus ja edellisen kokouksen muistio

Ehdotus Hyväksytään edellisen kokouksen muistio.

Päätös Edellisen kokouksen muistio hyväksyttiin.

1. Vaski-kirjastojen käyttösäännöt

Lähtökohtana Vaski-yhteistyössä ovat yhteisen tietojärjestelmän lisäksi yhteisesti hyväksytyt käyttösäännöt. Nyt voimassa olevat käyttösäännöt ovat ns. vanhan Vaskin hyväksymät, ja ne valmisteltiin silloisten Vaski-kirjastojen ja seutukirjastoselvitykseen osallistuneiden kirjastojen yhteistyönä. Käyttösääntöjen taustana ovat Varsinais-Suomen kirjasto -projektissa laaditut yhteiset toimintaperiaatteet.

Aikaisemmin on todettu, että järjestelmänvaihdon yhteydessä käyttösääntöihin tehdään vain järjestelmänvaihdon ja Vaskin laajennuksen edellyttämät päivitykset. Muilta osin noudatetaan toistaiseksi ns. vanhassa Vaskissa voimassa olevia käyttösääntöjä.

Käyttösäännöt on nyt syytä päivittää lisäämällä niihin uusien Vaski-kirjastojen tiedot. Samalla vanhoista säännöistä poistetaan palautusten maksullisuus, mistä Vaski-johtoryhmä teki päätöksen viime vuoden puolella. Myös Kulttuurikorttia ja perintää koskevat kohdat on päivitetty oheiseen ehdotukseen.

Liite Vaski-kirjastojen käyttösäännöt 1.5.2012 alkaen

Vaski-kirjastojen maksut ja korvaukset

Ehdotus Työvaliokunta esittää liitteenä olevat Vaski-kirjastojen käyttösäännöt ja Vaski-kirjastojen maksut ja korvaukset johtoryhmän hyväksyttäviksi.

Päätös Käyttösääntö- ja maksuliite-ehdotuksiin tehtiin joitakin muutoksia. Käyttösäännöissä olevia termejä kuten tunnusluku käytetään myös muussa viestinnässä.

Viedään johtoryhmän hyväksyttäviksi.

1. Uusien sovellusten käyttöönotto järjestelmänvaihdon yhteydessä

Kirjastot ovat olleet kiinnostuneita myös ottamaan käyttöön uusia sovelluksia järjestelmänvaihdon yhteydessä (mm. e-kirje).

Pirjo-Riitta Lehtonen osallistuu asian käsittelyyn.

Ehdotus Työvaliokunta toteaa, että uusia toimintamalleja ja sovelluksia ei oteta käyttöön ennen järjestelmän käyttöönottoa eikä sen yhteydessä. Tämä tarkoittaa, että toimitaan nykyisten yhteisten käyttösääntöjen mukaisesti. Kehittämisehdotuksiin palataan käyttöönoton jälkeen.

Viedään tiedoksi johtoryhmään.

Päätös Ehdotuksen mukainen.

1. Henkilötunnuksen kirjaaminen ja hyväksyttävät henkilötodistukset

Käyttösäännöissä todetaan, että kirjastokortin saa esittämällä kirjaston hyväksymän henkilötodistuksen.

Turun kaupunginkirjastossa ja ilmeisesti myös muissa nykyisissä Vaski-kirjastoissa on hyväksytty aikuisen asiakkaan henkilötodistuksina:

* + - virallinen henkilötodistus, vaikka se olisi hieman vanhentunut, jos valokuvasta voi tunnistaa henkilön.
    - kuvallinen ajokortti, myös vanha pahvinen malli, jos valokuva on tunnistettava eikä ole syytä epäillä ajokortin väärennöstä
    - kuvallinen kelakortti
    - passi
    - kuvallinen opiskelijakortti, jossa on henkilön nimi ja henkilötunnus

Lisäksi on hyväksytty seuraavat poikkeukset:

* Nuorelta, 15 – 18 v on hyväksytty kuvallisen henkilötodistuksen puuttuessa esimerkiksi yhdistelmänä joku jäsenkortti, jossa on henkilön kuva ja nimi sekä kelakortti, jossa on henkilön nimi ja henkilötunnus.
* Nuoren henkilötodistuksen puuttuessa kelakortti riittää, jos huoltaja on mukana ja hän todistaa henkilöllisyytensä.
* Vastaanottokeskuksen asukkaalta on hyväksytty ns. asukaskortti, jossa on henkilön valokuva, nimi ja syntymäaika. Turun kaupunginkirjaston Uutistorilla kannettavan tietokoneen lainauksessa ei riitä vastaanottokeskuksen asukaskortti, vaan siellä vaaditaan passi tai henkilötodistus.

Pirjo-Riitta Lehtonen osallistuu asian käsittelyyn.

Ehdotus Samat käytännöt henkilötodistuksissa ovat voimassa järjestelmäuudistuksen jälkeenkin. Mahdollisissa ongelmatapauksissa asia otetaan uudelleen käsittelyyn.

Päätös Toimitaan ehdotuksen mukaan.

1. Varausten noutoaika

Varausten noutoaika on ollut 5 päivää + viikonlopun 2 päivää. Noutoaika on joissakin kirjastoissa laskettu aukiolopäivien mukaan, joten kirjastoautoilla ja harvoin auki olevilla kirjastoilla on voinut olla teoriassa hyvinkin pitkä noutoaika. Käytännössä näillä kirjastoilla on vain vähän varauksia ja asiakkaat ovat hakeneet varauksensa nopeasti.

On tärkeätä, että kaikki kirjastot voivat olla noutopaikkoina, koska näiden kirjastojen asiakkailla voi olla hyvin pitkä matka seuraavaan lähinnä olevaan kirjastoon. Toisaalta yhteistä aineistoa ei pidä turhaan seisottaa minkään kirjaston hyllyssä.

Pirjo-Riitta Lehtonen osallistuu asian käsittelyyn.

Ehdotus Työvaliokunta toteaa, että käyttösääntöjen mukaan varausten noutopäivät 5 + 2 päivää tarkoittavat kalenteripäiviä.

Varausten nouto kirjastoautoilla on 9 päivää tai 16 päivää riippuen siitä kulkeeko auto pysäkeillä kerran viikossa vai kerran kahdessa viikossa.

Pitkien sulkemisien ajaksi (syynä esimerkiksi remontti tai kesäaika) suunnitellaan erilaiset käytännöt, joista päätetään kulloinkin erikseen.

Viedään päätettäväksi johtoryhmään.

Päätös Ehdotuksen mukainen.

1. Puhelinuusinta

Käyttösääntöjen mukaan ”lainat voi uusia Vaski-verkkokirjastossa, maksullisessa puhelinuusinnassa, kirjastossa tai kirjastoautossa”. Käytännössä Vaskin maksullinen puhelinuusinta on keskitetty Turun pääkirjastoon, numeroon 0600-02623. Maksu on 0,95 €/min. Puhelin toimii ma-pe 12–18.

Pirjo-Riitta Lehtonen osallistuu asian käsittelyyn.

Ehdotus Esitetään johtoryhmälle, että maksullisesta puhelinuusinnasta luovutaan 1.5.2012 alkaen.

Päätös Ehdotuksen mukainen.

1. Yhteisesti kilpailutettavat hankinnat

Kirjastojärjestelmäyhteistyötä koskevassa sopimuksessa on sovittu, että kirjastojärjestelmän ohjelmistojen käytöstä ja luettelointitietojen käytöstä kukin kirjasto solmii sopimuksen Vaski-johtoryhmän valitsemien palveluntarjoajien kanssa.

Tämän lisäksi Vaski-kirjastot ovat yhdessä kilpailuttaneet aineistohankinnat ja kuljetukset. Yhteisiin kilpailutuksiin on toivottu lisää mm. kuljetuslaatikoita ja kuljetuspusseja.

Kaarina Koskinen on koonnut listan Turun kaupunginkirjaston/Turun kaupungin kilpailutuksista ja niiden käytännöistä.

Liite Lista kilpailutuksista ja vastuuhenkilöistä

Ehdotus Esitetään johtoryhmälle, että Vaski-tasolla kilpailutetaan seuraavat tuotteet:

* järjestelmä sekä siihen liittyvät ohjelmistot ja käyttöpalvelut
* rfid-tunnisteet soveltuvin osin
* luettelointitiedot
* kirjastokortit
* aineistohankinnat (kirjat, lehdet, muut aineistot, sähköiset aineistot)
* kuljetukset
* kuljetuslaatikot ja kuljetuspussit
* tekstiviestit
* yhteiset painatukset ja yhteiset markkinointituotteet

Yhteisiin kilpailutuksiin voidaan lisätä uusia tuotteita järjestelmänvaihdon jälkeen.

Päätös Viivakoodi- ja infotarrojen kilpailutuksen selvitystyö on kesken. Muut hyväksytään esityksen mukaisesti.

Tällä hetkellä kirjastokorteissa on käytössä kuntatunnukset. Ehdotettiin kuntatunnuksista luopumista ja yhteiseen koodiin siirtymistä, jolloin kortteja voidaan tilata yhtäaikaisesti isompi määrä. Ulla-Maija Maunu selvittää seuraavaan kokoukseen mennessä, voiko järjestelmän puolesta tunnuksen alussa olla tekstikenttä esim. vaski-alkuinen tunnus.

Asia viedään maaliskuun Vaski-johtoryhmään päätettäväksi.

1. Vaski-tiedote

Järjestelmänvaihdon tiedote nro 2 on suunniteltu lähetettäväksi tiedotusvälineille 12.3. Tiedotteen laatimisesta vastaa Ulla-Maija.

Ehdotus Kirjataan Ulla-Maijalle evästykseksi asioita, jotka on syytä kertoa tiedotteessa.

Päätös Tiedoteteksti työstetään viikolla 10. Tiedotetekstistä pyritään saamaan positiivisia mielikuvia herättävä ja aikatauluihin liittyvät tiedot kirjataan erilliseen taulukkoon, joka on helppolukuinen. Otsikoksi ehdotettiin ”Vaski-kirjastoilla pitkät laina-ajat”.

1. Vaski-esite Vaski-esite ilmestyy 12.3.

Liite Vaski-esite (luonnos)

Ehdotus Tilataan KMG:ltä 5000 kpl Vaski-esitteitä, jotka maksetaan Asiakkaan kirjasto -projektin määrärahoista. Esitteet jaetaan kunnille asukaslukujen mukaisessa suhteessa. Tämän jälkeen kukin kunta vastaa kustannuksista itse, mutta tilaus voidaan tehdä keskitetysti.

Päätös Ehdotuksen mukainen.

**B. LÄHETEKESKUSTELU**

1. Vaski-joryn asiat

Vaski-johtoryhmän seuraava kokous on 28.2. klo 13–16

Esityslistalla olevia asioita:

* Päätettävät asiat:
  + Vaski-kirjastojen käyttösäännöt
  + Valtuutus lakisääteisiin ja muihin pakottaviin vähäisiin hankintoihin
  + Koulutusympäristön tilaus Axiellilta
  + Käyttöönottoasennusten tilaukset Axiellilta
  + Yhteisesti kilpailutettavat tuotteet
* Lähetekeskustelu:
  + Järjestelmän tilannekatsaus
* Tiedotusasiat:
  + Sähköiset sisällöt yleisiin kirjastoihin – projektin esittely
  + Varausten noutoajat
  + Messuosallistumisen ja markkinointimateriaalin tilanne
  + Vaski-päivä 1.3.

Ehdotus Sovitaan seuraavan johtoryhmän asiat.

Päätös Ehdotuksen mukainen.

**C. TIEDOTUSASIAT**

1. Järjestelmänvaihdon ja Vaski-projektien tilannekatsaus

Ulla-Maija Maunu esittää järjestelmänvaihdon ja Vaski-projektien tilannekatsauksen.

Ehdotus Merkitään tiedoksi.

Päätös Axiellilta on saatu tarjoukset koulutusympäristöjen rakentamisesta ja käyttöönottoasennuksista. Käsitellään asia Vaski-johtoryhmässä 28.2.

Järjestelmän vaihtoon liittyviin koulutuksiin voi nyt ilmoittautua. Ilmoittautumislinkit löytyvät ekstranetistä [Järjestelmäkoulutukset](http://vaski.wordpress.com/jarjestelmakoulutukset-2/) -sivulta. Tarkoitus on, että jokainen ilmoittautuu ensin yleiskoulutukseen.

Asiakasliittymän suunnitteluprojektin (AVO) työryhmällä on koulutus 28.2. Turussa. Tällöin pitäisi olla verkkokirjaston yhteys Pallas-tietokantaan kunnossa testausta varten.

Keskusteltiin verkkokirjastossa etusivulla näkyvistä blogeista. Pyydetään verkkoviestinnän ryhmältä esitystä siitä, mitä blogeja uudessa verkkokirjastossa tulisi olla ja olisiko tarvetta nimetä jotkut blogit uudelleen. Asiaan palataan, kun verkkoviestinnän työryhmältä on saatu asiasta esitys.

Asiakasraatien suunnitteluryhmällä on ollut ensimmäinen kokous ja jäseniä asiakasraateihin kerätään 2.3. alkaen. Vaski-asiakasraadin ensimmäiseksi tehtäväksi tulee testata verkkokirjaston käytettävyyttä ja esteettisyyttä.

1. Markkinointiryhmän ajankohtaisia asioita

Päivi Kettula kertoo markkinointiryhmän ajankohtaisia kuulumisia ja esittelee tulevia Vaski-tuotteita.

Liite Markkinointisuunnitelma Johanna Sällinen

Ehdotus

Päätös Päivi Kettula esitteli markkinointiryhmän ehdotuksia Vaski-tuotteiksi mm. huivit, kuitukangaskassit, mikrokuituliinat, pinssit ja palapeli (myös virtuaalisena). Tarvitaan myös muovikasseja. Tuotteiden suunnittelussa on käytetty mainostoimisto KMG:tä. Selvitetään tuotteiden kustannukset ja päätetään tilattavista tuotteista sen jälkeen. Kiireellisimpiä ovat muovikassit.

Messuosastoa on suunniteltu KMG:n kanssa. Päivi Kettula tuo seuraavaan työvaliokunnan kokoukseen ehdotuksen kirjamessuosaston toteutuksesta ja kustannusarvion. Kustannusarvio viedään maaliskuun johtoryhmän hyväksyttäväksi.

Johanna Sällinen pyydetään seuraavaan työvaliokunnan kokoukseen esittelemään Vaski-kirjastoille tekemäänsä markkinointisuunnitelmaa.

1. Vaski-tiedotusasioita

Nina Koskivaara esittelee Vaski-tiedottamiseen tehtyä ppt-mallipohjaa.

Markkinointiryhmä on valmistellut usein kysyttyjä kysymyksiä asiakkaille ja henkilökunnalle. Kysymysluonnokset ja vastaukset ovat liitteenä. Ulla-Maija esittelee.

Liitteet: Vaski diaesityksen mallipohja (kokouksessa)

Henkilökunnan 12 kysymystä

Asiakkaan 10 kysymystä

Ehdotus Merkitään tiedoksi.

Päätös Siirretään Vaski-johtoryhmän 28.2. kokoukseen. Usein kysytyt kysymykset esitellään Vaski-päivänä 1.3.

**D. SEURAAVA KOKOUS JA TULEVAT ASIAT**

1. Tulevat kokoukset

Kevään aikana keskitytään järjestelmänvaihtoon ja muut asiat siirretään myöhemmäksi. Aikataulu on suunniteltu sen mukaan, että järjestelmänvaihtoon liittyvät asiat voidaan käsitellä nopeasti.

Seuraava Vaski-työvaliokunnan kokous on tiistaina **20.3.** klo 13-16 pienessä neuvottelutilassa (hallinto. 3. krs).

Kevään työvaliokunnan muut sovitut kokousajat:

**25.4.** klo 9 -11

**9.5**. klo 13 -15

**30.5.** klo 13 -15 Projektikokous

Vaski-johtoryhmän seuraavat kokoukset ovat 28.2. klo 13–16 ja 28.3. klo 9-12.

1. Kokouksen päättäminen

Puheenjohtaja päätti kokouksen klo 11.11.